REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/325-14

24. decembar 2014. godine

B e o g r a d

ZAPISNIK

16. SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 22. OKTOBRA 2014. GODINE

 Sednica je počela u 15 časova i 45 minuta.

 Sednicom je predsedavala Aleksandra Tomić, predsednik Odbora.

 Pored predsednika, sednici su prisustvovali članovi Odbora: Dragoljub Zindović, Vladan Milošević, Radmilo Kostić, Jelena Mijatović, Olivera Pauljeskić, Đorđe Čabarkapa i Vladimir Marinković.

 Sednici su prisustvovali zamenici članova Odbora: Miloš Tošanić (zamenik člana Odbora Zorana Pralice), Milosav Milojević (zamenik člana Odbora Dragoljuba Zindovića), Ivana Dinić (zamenik člana Odbora Novice Tončeva) i Dragan Jovanović (zamenik člana Odbora Mladena Grujića).

 Sednici nisu prisustvovali članovi Odbora: Zoran Pralica, Dragomir Karić, Aleksandar Jovičić, Novica Tončev, Dragan Šutanovac, Ivan Karić, Mladen Grujić, Dejan Čapo i Enis Imamović.

 Sednici je prisustvovao narodni poslanik Vladimir Pavićević, koji nije član Odbora.

 Sednici su, na poziv predsednika, prisustvovali: Željko Sertić, ministar privrede, Mirjana Filipović, državni sekretar u Ministarstvu rudarstva i energetike, Milun Trivunac, pomoćnik ministra privrede, Dušan Šutanovac, direktor Centra za tržište kapitala u Agenciji za privatizaciju, Branka Radović, posebni savetnik direktora Agencije za privatizaciju, Gordana Hajvazović, samostalni savetnik u Ministarstvu rudarstva i energetike i Jelena Arsić, rukovodilac projekta, kordinator za operativno pravne poslove u Centru za privatizaciju u Agenciji za privatizaciju.

 Na predlog predsednika, Odbor je jednoglasno utvrdio sledeći

D n e v n i r e d

 1. Razmatranje Predloga zakona o izmenama i dopunama Zakona o Agenciji za privatizaciju u pojedinostima, koji je podnela Vlada (broj 011-3687/14 od 13. oktobra 2014. godine);

 2. Razmatranje Predloga zakona o izmenama i dopunama Zakona o pravu na besplatne akcije i novčanu naknadu koju građani ostvaruju u postupku privatizacije u pojedinostima, koji je podnela Vlada (broj 011-3688/14 od 13. oktobra 2014. godine);

 3. Razmatranje Predloga zakona o utvrđivanju javnog interesa i posebnim postupcima eksproprijacije i pribavljanja dokumentacije radi realizacije izgradnje sistema za prenos električne energije 400 kV naponskog nivoa „Transbalkanski koridor - prva faza“ u pojedinostima, koji je podnela Vlada (broj 465-3034/14 od 25. septembra 2014. godine).

Pre razmatranja utvrđenih tačaka dnevnog reda, Odbor je jednoglasno usvojio zapisnike 11. i 12. sednice Odbora.

 Prva tačka dnevnog reda – **Razmatranje Predloga zakona o izmenama i dopunama Zakona o Agenciji za privatizaciju u pojedinostima**

Odbor je razmatrao Predlog zakona o izmenama i dopunama Zakona o Agenciji za privatizaciju u pojedinostima i podneo amandman Odbora i Izveštaj Narodnoj skupštini.

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o Agenciji za privatizaciju.

 Odbor je odlučio da predloži Narodnoj skupštini da prihvati amandman na član 15, koji je podnela narodni poslanik Dubravka Filipovski.

 Odbor je odlučio da predloži Narodnoj skupštini da odbije sledeće amandmane:

- na član 1, koji su zajedno podneli narodni poslanici Zoran Živković i Vladimir Pavićević;

- na član 2, koji su zajedno podneli narodni poslanici Zoran Živković i Vladimir Pavićević;

- na član 3, koji su zajedno podneli narodni poslanici Zoran Živković i Vladimir Pavićević;

- na član 4, koji su zajedno podneli narodni poslanici Zoran Živković i Vladimir Pavićević;

- na član 4, koji su zajedno podneli narodni poslanici Borislav Stefanović i Goran Ćirić;

- na član 5, koji su zajedno podneli narodni poslanici Zoran Živković i Vladimir Pavićević;

- na član 6, koji su zajedno podneli narodni poslanici Zoran Živković i Vladimir Pavićević;

- na član 7, koji su zajedno podneli narodni poslanici Zoran Živković i Vladimir Pavićević;

- na član 8, koji su zajedno podneli narodni poslanici Zoran Živković i Vladimir Pavićević;

- na član 9, koji su zajedno podneli narodni poslanici Zoran Živković i Vladimir Pavićević;

- na član 10, koji su zajedno podneli narodni poslanici Zoran Živković i Vladimir Pavićević;

- na član 10, koji su zajedno podneli narodni poslanici Marko Đurišić, Janko Veselinović, Aleksandar Senić, Biljana Hasanović Korać, Branka Karavidić i Ninoslav Stojadinović;

- na član 11, koji su zajedno podneli narodni poslanici Zoran Živković i Vladimir Pavićević;

- na član 12, koji su zajedno podneli narodni poslanici Zoran Živković i Vladimir Pavićević;

- na član 13, koji su zajedno podneli narodni poslanici Zoran Živković i Vladimir Pavićević;

- na član 14, koji su zajedno podneli narodni poslanici Zoran Živković i Vladimir Pavićević;

- na član 15, koji su u istovetnom tekstu zajedno podneli narodni poslanici Borislav Stefanović i Goran Ćirić i zajedno podneli narodni poslanici Zoran Živković i Vladimir Pavićević;

- na član 15, koji su zajedno podneli narodni poslanici Aleksandar Senić i Ninoslav Stojadinović;

- na član 15, koji je podneo narodni poslanik Dragan Jovanović;

- na član 15, koji su zajedno podneli narodni poslanici Marko Đurišić i Biljana Hasanović Korać;

- na član 15, koji su zajedno podneli narodni poslanici Janko Veselinović i Branka Karavidić;

- na član 16, koji su zajedno podneli narodni poslanici Zoran Živković i Vladimir Pavićević;

- na član 17, koji su zajedno podneli narodni poslanici Zoran Živković i Vladimir Pavićević;

- kojim se posle člana 18. dodaje naslov i član 19, koji je podneo narodni poslanik Aleksandar Martinović.

Odbor je, u skladu sa članom 157. stav 6. i članom 161. stav 1. Poslovnika Narodne skupštine (''Službeni glasnik RS'' broj 20/12 – prečišćen tekst), jednoglasno odlučio da podnese amandman na član 2. Predloga zakona o izmenama i dopunama Zakona o Agenciji za privatizaciju, tako da glasi:

„U članu 2. Predloga zakona, kojim se menja član 6, posle stava 2. dodaje se novi stav 3.  koji glasi:

„U postupku prodaje akcija, odnosno udela koji su preneti Agenciji posle raskida ugovora o prodaji kapitala zaključenog između Agencije i kupca, primenjuju se odredbe o otpisu duga propisane zakonom kojim se uređuje privatizacija.“

Dosadašnji st. 3. i 4. postaju st. 4. i 5.

O b r a z l o ž e nj e

Predloženim amandmanom bliže se uređuje mogućnost da Vlada donese odluku da državni poverioci u postupku prodaje akcija odnosno udela koji su preneti Agenciji za privatizaciju posle raskida ugovora o prodaji kapitala zaključenog između Agencije za privatizaciju i kupca, uslovno otpišu dug sa stanjem na dan 31. decembar 2013. godine.“

Predstavnik predlagača Željko Sertić, ministar privrede, prihvatio je amandman Odbora na član 2. Predloga zakona.

 U diskusiji su učestvovaliRadmilo Kostić, Vladan Milošević, Dragan Jovanović, Vladimir Pavićević i Željko Sertić.

Za izvestioca Odbora na sednici Narodne skupštine određena je Aleksandra Tomić, predsednik Odbora.

 Druga tačka dnevnog reda - **Razmatranje Predloga zakona o izmenama i dopunama Zakona o pravu na besplatne akcije i novčanu naknadu koju građani ostvaruju u postupku privatizacije u pojedinostima**

Odbor je razmatrao Predlog zakona o izmenama i dopunama Zakona o pravu na besplatne akcije i novčanu naknadu koju građani ostvaruju u postupku privatizacije u pojedinostima i podneo Izveštaj Narodnoj skupštini.

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o pravu na besplatne akcije i novčanu naknadu koju građani ostvaruju u postupku privatizacije.

 Odbor je odlučio da predloži Narodnoj skupštini da odbije sledeće amandmane:

-na član 17, koji su zajedno podneli narodni poslanici Borislav Strefanović i Goran Ćirić;

-na član 17, koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo.

 Za izvestioca Odbora na sednici Narodne skupštine određena je Aleksandra Tomić, predsednik Odbora.

Treća tačka dnevnog reda **– Razmatranje Predloga zakona o utvrđivanju javnog interesa i posebnim postupcima eksproprijacije i pribavljanja dokumentacije radi realizacije izgradnje sistema za prenos električne energije 400 kV naponskog nivoa „Transbalkanski koridor - prva faza“ u pojedinostima**

 Odbor je razmatrao Predlog zakona o utvrđivanju javnog interesa i posebnim postupcima eksproprijacije i pribavljanja dokumentacije radi realizacije izgradnje sistema za prenos električne energije 400 kV naponskog nivoa „Transbalkanski koridor - prva faza“ u pojedinostima i podneo Izveštaj Narodnoj skupštini.

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o utvrđivanju javnog interesa i posebnim postupcima eksproprijacije i pribavljanja dokumentacije radi realizacije izgradnje sistema za prenos električne energije 400 kV naponskog nivoa „Transbalkanski koridor - prva faza“.

 Odbor je odlučio da predloži Narodnoj skupštini da odbije sledeće amandmane:

- na član 6, koji su zajedno podneli narodni poslanici Borislav Stefanović i Goran Ćirić;

- na član 9, koji su zajedno podneli narodni poslanici Borislav Stefanović i Goran Ćirić;

- na član 10, koji su zajedno podneli narodni poslanici Borislav Stefanović i Goran Ćirić;

- na član 14, koji su zajedno podneli narodni poslanici Borislav Stefanović i Goran Ćirić.

 Za izvestioca Odbora na sednici Narodne skupštine određena je Aleksandra Tomić, predsednik Odbora.

 Sednica je zaključena u 16 časova i 35 minuta.

 Sastavni deo zapisnika čini obrađeni tonski snimak sednice Odbora.

|  |  |
| --- | --- |
| SEKRETARDušan Lazić |  PREDSEDNIK dr Aleksandra Tomić |